Diari Oficial de la Generalitat Valenciana


Sumari del DOGV 7732, del 02-03-2016 (2016/1347)

RESOLUCIÓ de 22 de febrer de 2016, de la Direcció General de Centres i Personal Docent, per la qual es modifica un lloc de treball docent existent en el centre públic de formació de persones adultes Escola Popular Natzaret, de València, del cos de mestres al cos de professors d'ensenyança secundària.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7732

Data del DOGV
:   02-03-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/1347


Data del document
:   22-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 22 de febrer de 2016, de la Direcció General de Centres i Personal Docent, per la qual es modifica un lloc de treball docent existent en el centre públic de formació de persones adultes Escola Popular Natzaret, de València, del cos de mestres al cos de professors d'ensenyança secundària. [2016/1347]  
La Llei Orgànica 2/2006, de 3 de maig, d'Educació, estableix en la disposició transitòria primera que els funcionaris del cos de mestres adscrits amb caràcter definitiu, en aplicació de la disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu, en llocs de treball dels dos primers cursos de l'Educació Secundària Obligatòria, en el cas que accedisquen al cos de professors d'ensenyança secundària, d'acord amb el que preveu la disposició addicional dotze d'aquesta llei, podran romandre en la seua mateixa destinació en els termes que s'establisquen.  
L'Ordre de 5 de desembre de 2000, de la Conselleria de Cultura i Educació (DOGV 3908, 02.01.2001), regula les condicions d'aplicació previstes en la disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu.  
L'Ordre de 13 de setembre de 2005, de la Conselleria de Cultura, Educació i Esport (DOGV 5104, 30.09.2005), determina la relació dels llocs de treball docents existents en els centres públics de formació de persones adultes de la Comunitat Valenciana de titularitat de la Generalitat.  
Per l'Ordre 47/2015, de 4 de maig, de la Conselleria d'Educació, Cultura i Esport (DOCV 7519, 06.05.2015), es va convocar procediment selectiu d'accés a cos docent de subgrup superior per al cos de professors d'ensenyança secundària. En el punt 12 del capítol I s'estableix que els funcionaris de carrera del cos de mestres que estiguen prestant serveis amb destinació definitiva en el primer cicle d'Educació Secundària Obligatòria en un institut d'educació secundària o en un centre públic de formació de persones adultes dependent de la Generalitat en la mateixa especialitat que aquella per la qual hagen accedit al cos de professors d'ensenyança secundària podran optar per romandre en la mateixa destinació.  
Per Resolució de 6 d'octubre de 2015, de la Direcció General de Centres i Personal Docent (DOCV 7640, 21.10.2015), es va aprovar l'expedient del procés selectiu d'accés a cos docent de subgrup superior per al cos de professors d'ensenyança secundària, convocat per l'Ordre 47/2015, de 4 de maig, de la Conselleria d'Educació, Cultura i Esport. En el seu annex figura Santiago Tribaldos Tierno com a aspirant seleccionat en aquest procés.  
Per l'Ordre ECD/2663/2015, d'1 de desembre (BOE 297, 12.12.2015), a proposta de la Conselleria d'Educació, Investigació, Cultura i Esport de la Comunitat Valenciana, es nomenen funcionaris de carrera del cos de professors d'ensenyança secundària els seleccionats en el procediment selectiu convocat per l'Ordre 47/2015, de 4 de maig. En l'annex d'aquesta ordre es nomena Santiago Tribaldos Tierno com a funcionari de carrera del cos de professors d'ensenyança secundària, amb efectes d'1 setembre de 2015.  
Santiago Tribaldos Tierno ha sol·licitat, amb data 15 de desembre de 2015, la transformació del seu lloc de treball del cos de mestres, número 600250, especialitat FPA Ciències Socials en el centre públic de formació de persones adultes Escola Popular Natzaret de València, en un altre del cos de professors d'ensenyança secundària, a la Direcció General de Centres i Personal Docent.  
Així doncs, una vegada realitzada la sol·licitud, és necessari modificar la relació dels llocs de treball docents existents en el centre públic de formació de persones adultes Escola Popular Natzaret de València, que resulta afectada segons la normativa referida anteriorment.  
  
D'acord amb la normativa esmentada i en virtut de les atribucions reconegudes en l'article 10.1.k del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Modificar el lloc de treball docent 600250, establit en l'Ordre de 13 de setembre de 2005, que ocupa el funcionari de carrera del cos de mestres Santiago Tribaldos Tierno, el qual ha accedit al cos de professors d'ensenyança secundària, i la seua pròpia plaça es transforma de manera automàtica en un lloc del cos de professors d'ensenyança secundària, amb l'especialitat corresponent en formació de persones adultes a aquella per la qual ha accedit al cos de professors d'ensenyança secundària, segons es reflecteix en l'annex de la present resolució.  
  
  
Segon  
L'efectivitat economicoadministrativa del nomenament serà amb efectes de l'1 de setembre de 2015.  
  
Tercer  
La present resolució entrarà en vigor l'endemà de publicar-se en el Diari Oficial de la Comunitat Valenciana.  
  
Contra aquesta resolució, que posa fi a la via administrativa, es podrà interposar un recurs potestatiu de reposició davant del director general de Centres i Personal Docent en el termini d'un mes a comptar de l'endemà de la seua publicació, de conformitat amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu davant del Jutjat Contenciós Administratiu en el termini de dos mesos a comptar de l'endemà de la seua publicació, d'acord amb la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 22 de febrer de 2016. El director general de Centres i Personal Docent: José Joaquín Carrión Candel.